সারদা রিয়েলটি মামলায় জামিন পেয়েছিলেন শনিবারই। পরের দিন রবিবার, চূড়ান্ত গতিতে সব ঝঞ্জাট মিটিয়ে এসএসকেএমের তিন তলার ২১ নম্বর ঘর থেকে 'মুক্তি' পেয়েছিলেন। ডাক্তাররা 'ফিট' সার্টিফিকেটও দিয়েছিলেন। তড়িঘড়ি হাসপাতাল থেকে বাড়ি ফিরেছিলেন মন্ত্রী। বাড়িতে সময় কাটালেন মাত্র ৪৮ ঘণ্টা। ফের অসুস্থ মন্ত্রী মদন মিত্র। ভবানীপুরের বাড়ি থেকে আবারও যেতে হল হাসপাতালে।
 ওয়েব ডেস্ক: অন্য মামলার জন্য এদিন হাইকোর্টে এসেছিলেন নীলাদ্রি বাবু। মদন মিত্র সিবিআই-এর মামলার নথি হাতে পেয়েছেন দুপুর দেড়টার সময়। দেরির কারণেই তিনি আজ মামলার শুনানিতে হাজির হতে পারেননি। অনুপস্থিতির ব্যাখ্যা দিয়ে বললেন মদন মিত্রের আইনজীবী নীলাদ্রি ভট্টাচার্য। একইসঙ্গে তিনি জানান, পাঁচ তারিখ মামলার শুনানিতে হাজির থাকবেন তিনি। সারদা রিয়েলটি মামলায় জামিন পেয়েছিলেন শনিবারই। পরের দিন রবিবার, চূড়ান্ত গতিতে সব ঝঞ্জাট মিটিয়ে এসএসকেএমের তিন তলার ২১ নম্বর ঘর থেকে 'মুক্তি' পেয়েছিলেন। ডাক্তাররা 'ফিট' সার্টিফিকেটও দিয়েছিলেন। তড়িঘড়ি হাসপাতাল থেকে বাড়ি ফিরেছিলেন মন্ত্রী। বাড়িতে সময় কাটালেন মাত্র ৪৮ ঘণ্টা। ফের অসুস্থ মন্ত্রী মদন মিত্র। ভবানীপুরের বাড়ি থেকে আবারও যেতে হল হাসপাতালে। সোমবার বিকেলেও পরিবহন মন্ত্রীর বাড়ির সামনে অ্যাম্বুলেন্স দেখে পাড়ার মানুষ মনে করেছিলেন, আবারও হয়ত হাসপাতালেই যাবেন মন্ত্রী। তবে কাল তেমনটা হয়নি। ২০ মিনিট পরেই ফিরে গিয়েছিল অ্যাম্বুলেন্স। মঙ্গলবার সকালে ফের মন্ত্রীর বাড়ির সামনে অ্যাম্বুলেন্স দেখে একই আশঙ্কা করে পাড়ার মানুষ। সেটাই সত্যি হল। অসুস্থ বোধ করছেন মন্ত্রী মদন মিত্র, হাসপাতালেই নিয়ে যেত হল তাঁকে।    মদন মিত্রের জামিনের বিরোধিতায় আজ হাইকোর্টে মামলা দায়ের করতে চলেছে সিবিআই। অগ্রাধিকারের ভিত্তিতে আজই যাতে মামলাটি শোনা হয়, সিবিআইয়ের তরফে সেই আর্জি জানানো হবে। হরিশ ট্যান্ডনের ডিভিশন বেঞ্চের আবেদন শোনার কথা। ইতিমধ্যেই হাইকোর্টে পৌছে গিয়েছেন সিবিআই আইনজীবী রাঘবচারলু। ভারতীয় ফৌজদারি কার্যবিধির ৪৩৯ ধারায় মামলা করতে চলেছে সিবিআই। এই ধারায় বলা হয়েছে, হাইকোর্ট মনে করলে নিম্ন আদালতে জামিন পাওয়া কোনও ব্যক্তির জামিন খারিজ করতে পারে। নির্দেশ দিতে পারে গ্রেফতারেরও।